joelniklaus/EU_Wikipedias huggingface dataset:
Jelgavkrasti

Jelgavkrasti ir apdzīvota vieta Limbažu novada Liepupes pagastā. Izvietojušies Liepupes labajā krastā pie autoceļa A1 6 km no pagasta centra Mustkalniem, 34 km no Salacgrīvas un 69 km no Rīgas.

Apdzīvotā vieta veidojusies kā miestiņš netālu no Pernigeles (Liepupes) muižas. 1933. gadā Jelgavkrastiem (Jelgavkrogam) tika piešķirts biezi apdzīvotas vietas (ciema) statuss. Jelgavkrastos atrodas motelis un doktorāts, upes pretējā krastā — Liepupes luterāņu baznīca. Blakus ciemam atrodas "Lembužu alus" brūzis.

Atsauces 

Liepupes pagasts
Latvijas ciemi
Robonauts

Robonauts () ir humanoīda robota projekts, kuru izstrādājusi NASA Džonsona kosmosa centra laboratorija Dextrous Robotics Laboratory. Atšķirībā no esošajām kosmiskajām robotizētajām ierīcēm (manipulatori, krāni), kuras paredzētas lielu objektu pārvietošanai, robonautam veicamie darbi ir smalkāki. Tas veidots tā, lai varētu izmantot kosmiskos instrumentus, kādus lieto kosmonauti.

Robonauta versija Robonaut 2 (R2) tika nogādāta Starptautiskajā kosmosa stacijā misijā STS-133 (startēja . Pašlaik notiek tā uzstādīšana un pārbaudes stacijas iekšienē.

Atsauces 

NASA
Roboti
Šī Veibers

Šī Maikls Veibers (; dzimis  Sikamusā, Britu Kolumbijā, Kanādā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks. Pašlaik (2022) pārstāv NHL klubu Vegasas "Golden Knights".

Spēlētāja karjera 
"Predators" Veiberu 2003. gada NHL draftā izraudzījās ar kopējo 49. kārtas numuru. Pirms karjeras NHL viņš ir spēlējis QMJHL līgas klubā Sikamusas "Eagles", Rietumu hokeja līgas klubā Kelovnas "Rockets" un Amerikas hokeja līgas klubā Milvoki "Admirals".

2005.—06. gada sezonā Veibers debitēja NHL, aizvadot 28 spēles Našvilas "Predators" rindās. Jau 2006.—07. gada sezonā aizsargs bija nostiprinājies "Predators" sastāvā, kļūstot par vienu no komandas vadošajiem aizsargiem. 2008.—09. gada sezonā Veibers tika nominēts līgas labākā aizsarga titulam, taču Džeimsa Norisa balvas balsojumā uzvarēja Zdeno Hāra. 2010. gada vasarā Veibers tika iecelts par "Predators" komandas kapteini. Pēc 2010.—11. gada sezonas Veibers balsojumā iekļuva starp Džeimsa Norisa balvas finālistiem, taču to ieguva Niklass Lidstrēms. 2015.—16. gada sezonā ieguva Marka Mesjē balvu.

2016. gada jūnija noslēgumā, pēc 11 "Predators" rindās aizvadītām sezonām, Veibers tika aizmainīts uz Monreālas "Canadiens", "Predators" pretī iegūstot P.K. Sabenu. 2018. gadā kļuva par "Canadiens" kapteini. 2021.—22. gada sezonā nespēlēja, un 2022. gada 16. jūnijā Vēbers tika aizmainīts uz Vegasas "Golden Knights".

Kanādas izlases sastāvā Š. Veibers ir izcīnījis 2010. un 2014. gada Olimpisko čempiona titulu, 2007. gada Pasaules čempionāta zelta un 2009. gada Pasaules čempionāta sudraba medaļu, kā arī 2005. gada Pasaules junioru čempionāta zelta medaļu.

Ārējās saites 

 NHL profils 
 The Internet Hockey Database profils

Atsauces  

1985. gadā dzimušie
Kanādas hokejisti
Našvilas "Predators" spēlētāji
Monreālas "Canadiens" spēlētāji
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Olimpiskās zelta medaļas ieguvēji
Britu Kolumbijā dzimušie
Elpošanas orgānu sistēma

Elpošanas orgānu sistēma () ir orgānu sistēma, kuras uzdevums ir nodrošināt organisma pastāvīgu gāzu apmaiņu ar ārējo vidi, viegli gaistošu vielu izvadīšanu, termoregulāciju, skaņas radīšanu. Organisms elpojot uzņem skābekli, bet izdala ogļskābo gāzi. Tas ir viens no dzīvības uzturēšanas nosacījumiem.

Cilvēka elpošanas orgānu sistēma 
Cilvēka elpošanas orgānu sistēmu var iedalīt divās daļās:
 gaisa vados (balsene, elpvads, bronhi), pa kuriem plūst gaiss, tas sasilst, samitrinās un attīrās;
 plaušās, kur notiek gāzu apmaiņa starp gaisu un asinīm.

Cilvēki elpo arī ar ādas palīdzību, bet tā tikai 1—2 % nodrošina no kopējās gāzu apmaiņas.

Visiem gaisa vadiem ir vairākas kopīgas pazīmes. Pirmā pazīme ir tā, ka tie ir cauruļveida, otrā pazīme — tos veido hialīna skrimšļa pusgredzeni vai plātnītes, kas neļauj elpceļiem saplakt, trešā pazīme — tos klāj gļotāda, kuru veido daudzkārtains skropstiņepitēlijs.

Atsauces

Ārējās saites 
 Elpošanas orgānu sistēma bernsklepo.lv
Kevins Nolans

Kevins Entonijs Jenss Nolans (; dzimis  Liverpūlē, Anglijā) ir profesionāls angļu futbolists, spēlē uzbrūkoša pussarga pozīcijā. Viņš ir pārstāvējis Anglijas U-21 izlasi.

Ar Bolton Wanderers klubu viņš līgumu parakstīja 16 gadu vecumā. Šajā klubā aizvadīja desmit sezonas (1999—2009). K. Nolans bija komandas sastāvā, kad tā pirmo reizi kluba vēsturē kvalificējās UEFA kausa izcīņai. Uz "United" viņš pārgāja 2009. gada janvārī par 4 miljonu sterliņu mārciņu lielu transfēra summu. Viņš tika atzīts par 2009.—2010. gada Futbola līgas čempionāta gada labāko spēlētāju.

Atsauces

Ārējās saites 

1982. gadā dzimušie
Mersisaidā dzimušie
Anglijas futbolisti
Newcastle United F.C. spēlētāji
West Ham United F.C. spēlētāji
Ēriks Ešbergs

Ēriks Ešbergs (; dzimis 1982. gada 8. martā) ir zviedru hokejists, vārtsargs. Pašlaik (2015) Ešbergs spēlē Zviedrijas hokeja līgas kluba HV71 sastāvā.

Spēlētāja karjera 
Profesionālā spēlētāja karjeru Ešbergs uzsāka 2005. gadā, kad pievienojās Zviedrijas Elitsērijas klubam HV71. 2006.—07. sezonā Ēriks tika atzīts par visas sezonas līgas labāko vārtsargu, attiecīgi 2007. gada vasarā Ešbergs parakstīja līgumu ar Nacionālās hokeja līgas klubu Losandželosas "Kings". Nākamo trīs sezonu laikā kluba rindās Ešbergs aizvadīja 55 spēles. 2010.—11. sezonu Ēriks iesāka vien "Kings" fārmklubā, un pēc divām tā rindās aizvadītām spēlēm atgriezās Eiropā, pievienojoties Kontinentālās hokeja līgas klubam Ufas "Salavat Julajev", kura rindās tika atzīts par marta mēneša vērtīgāko līgas vārtsargu. 2010.—11. sezonā Ešbergs kopā ar komandu izcīnīja arī Gagarina kausu.

2012.—13. gada sezonu aizvadīja Doneckas "Donbass" sastāvā, taču 2013. gada oktobrī Ešbergs pievienojās Vācijas hokeja līgas klubam Izerlūnas "Roosters". Pēc sezonas beigām Ešbergs pievienojās jau Zviedrijas hokeja līgas vienībai HV71.

Zviedrijas izlases rindās spēlējis 2007. un 2011. gada Pasaules čempionātos, 2011. gadā kopā ar izlasi izcīnot sudraba medaļas.

Ārējās saites 

1982. gadā dzimušie
Zviedrijas hokejisti
Losandželosas "Kings" spēlētāji
Ufas "Salavat Julajev" spēlētāji
Doneckas "Donbass" spēlētāji
Gagarina kausa ieguvēji
Kļimenko

Kļimenko (, no personvārda Kļims (Клим), kas savukārt nācis no latīņu Klements (Clemens)) ir ukraiņu cilmes uzvārds. Cilvēki ar šo uzvārdu:

 Gļebs Kļimenko (Глеб Клименко; 1983) — krievu hokejists;
 Vasīlijs Kļimenko (Василій Клименко; 1868—1941) — ukraiņu izcelsmes Latvijas ārsts internists un infekcionists, pasniedzējs.

Ukraiņu uzvārdi
Diaspora

Diaspora (no  (diaspora) — ‘izkliede, izsēšanās’) ir pastāvīga dzīvošana ārpus dzimtenes. Pēc Vecās derības pārtulkošanas grieķu valodā par diasporu sāka dēvēt ebreju izsūtīšanu un uzturēšanos Babilonijā 6. gs. p.m.ē.

Atsauces 

Cilvēka ģeogrāfija
Diasporas
2025. gads

2025. gads () būs parastais gads, kas pēc Gregora kalendāra sāksies trešdienā.

Paredzētie notikumi 
 Jolanda Saldivara varēs pretendēt uz brīvību, jo būs aizritējuši 30 gadi pēc Selēnas Peresas slepkavības, ko viņa pastrādāja 1995. gadā.
 Plānots pabeigt "Rail Baltica" posmu Tallina-Rīga-Kauņa un savienojumu ar lidostu "Rīga".
2026. gads

2026. gads () būs parastais gads, kas pēc Gregora kalendāra sāksies ceturtdienā.

Paredzētie notikumi 
 Notiks 23. FIFA Pasaules kausa izcīņas finālturnīrs.
 Plāno pabeigt Svētās Ģimenes baznīcas būvniecību, kas sākās 1882. gadā.
Džeimss Milners

Džeimss Filips Milners (; dzimis ) ir profesionāls angļu futbolists, spēlē pussarga pozīcijā, Anglijas futbola izlases dalībnieks. Pašlaik (2021) pārstāv Anglijas futbola Premjerlīgas klubu Liverpool FC. Pirms tam pārstāvējis Leeds United, Swindon Town, Newcastle United, Aston Villa un Manchester City F.C. klubus.

Bērnībā viņš bija labs futbolists, kriketa spēlētājs un garo distanču skrējējs. Skolas vecumā viņš savu mācību iestādi pārstāvēja visos šajos sporta veidos un spēlēja amatiera līmenī futbolu Raudonā un Horsfortā. 1996. gadā viņš pievienojās Leeds United jaunatnes akadēmijai un kopš tā laika pievērsies futbolam. Kluba pirmās komandas sastāvā viņš debitēja 2002. gadā 16 gadu vecumā un kļuva pazīstams kā jaunākais spēlētājs, kurš guvis vārtus Anglijas Premjerlīgā.

Anglijas izlases sastāvā viņš ir piedalījies 2010. gada FIFA Pasaules kausa finālturnīrā.

Karjeras statistika 

|-
|2002–03||rowspan="2"|Leeds United||rowspan="2"|Premier League
||18||2||4||0||0||0||0||0||22||2
|-
|2003–04
||30||3||1||0||1||0||0||0||32||3
|-
|2003–04||Swindon Town||Second Division
||6||2||0||0||0||0||0||0||6||2
|-
|2004–05||rowspan="2"|Newcastle United||rowspan="10"|Premier League
||25||1||4||0||1||0||14||1||44||2
|-
|rowspan="2"|2005–06
||3||0||0||0||0||0||4||2||7||2
|-
|Aston Villa (īre)
||27||1||3||0||3||2||0||0||33||3
|-
|2006–07||rowspan="3"|Newcastle United
||35||3||2||1||3||0||13||0||53||4
|-
|2007–08
||29||2||2||1||1||0||0||0||32||3
|-
|rowspan="2"|2008–09
||2||0||0||0||1||1||0||0||3||1
|-
|rowspan="3"|Aston Villa
||36||3||3||3||0||0||4||0||43||6
|-
|2009–10
||36||7||5||0||6||4||2||1||49||12
|-
|rowspan="2"|2010–11
||1||1||0||0||0||0||0||0||1||1
|-
|Manchester City
||22||0||1||1||0||0||4||0||28||1
|-
263||25||25||6||16||7||37||4||340||40

Sasniegumi 
Newcastle United

 UEFA Intertoto kauss: 2006

Manchester City

 Anglijas Premjerlīga: 2011–12, 2013–14
 FA kauss: 2010–11
 Anglijas Līgas kauss: 2013–14
 FA Community Shield: 2012

Liverpool

 Anglijas Premjerlīga: 2019–20
 FA kauss: 2021-22
 UEFA Čempionu līga: 2018–19; finālists : 2021–22
 UEFA Superkauss: 2019
 FIFA Klubu Pasaules kauss: 2019

Atsauces

Ārējās saites 

1986. gadā dzimušie
Rietumjorkšīrā dzimušie
Anglijas futbolisti
Anglijas izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
Leeds United F.C. spēlētāji
Newcastle United F.C. spēlētāji
Aston Villa F.C. spēlētāji
Manchester City F.C. spēlētāji
Liverpool FC spēlētāji
Džordžs Gēršvins

Džordžs Gēršvins (; dzimis  Bruklinā, Ņujorkas štatā, ASV, miris  Holivudā, Kalifornijas štatā, ASV) bija amerikāņu komponists un pianists. Dž. Gēršvina kompozīcijas ir labi pazīstamas gan populārajā mūzikā, gan klasiskajā mūzikā žanrā. Viņa pazīstamākie darbi ir kompozīcijas orķestrim "Rapsodija blūza stilā" (Rhapsody in Blue; 1924) un Amerikānis Parīzē (An American in Paris; 1928), kā arī opera "Porgijs un Besa" (Porgy and Bess; 1935). Viņš savos sacerējumos apvienoja klasiskās mūzikas un džeza elementus. Dž. Gēršvins ir sarakstījis vairāk nekā 12 Brodvejas mūziklus, ko veidoja kopā ar savu brāli Airu Gēršvinu. Neskaitāmi mākslinieki ir ierakstījuši Dž. Gēršvina sarakstītās kompozīcijas. Viņa darbi ir tikuši izmantoti vairākās filmās un TV, daudzi no tiem kļuvuši par džeza standartiem.

Ārējās saites 

 Oficiālā mājaslapa 

1898. gadā dzimušie
1937. gadā mirušie
Amerikāņu mūziķi
Amerikāņu komponisti
Egļukalns

Egļukalns (arī Egļu kalns) ir paugurs Daugavpils novada Sventes pagastā Sventes dabas parka teritorijā, Augšzemes augstienes augstākais punkts. Izvietojies pagasta dienviddaļā 1,5 km no Sventes ezera krasta. Egļukalns ir ledāja starpmēļu stūra masīva daļa, ko veido galvenokārt glaciotektoniski deformēti fluvioglaciālie un glacigēnie nogulumi. Kalna relatīvais augstums ap 45 m. Kalns apaudzis ar egļu mežu. Virsotnē bija skatu tornis, no kura varēja saskatīt ap 12 km tālo Daugavpili, šobrīd tornis ir nojaukts. Kalnā ierīkota slēpošanas trase.

Atsauces 

Latvijas pauguri
Sventes pagasts
Augšzemes augstiene
1427. gads

1427. gads () bija parastais gads, kas pēc Jūlija kalendāra sākās trešdienā.

Notikumi

Nezināms datums 
 Mehiko: no acteku salu pilsētas Tenočtitlānas uz kontinentu tika uzcelts dambis. Imperators Ickoatls uzsāka agresīvu politiku pret kaimiņu tautām, tām bija jāmaksā mesli.
 Portugāļi atklāja Azoru salas.
 Brēmene tika izslēgta no Hanzas savienības.

Dzimuši 
 30. novembris — Kazimirs IV Jagellons, Polijas karalis (miris 1492.)

Miruši
Dzierkaļu kalns

Dzierkaļu kalns (; arī Dzerkaļu kalns) ir 286,3 m augsts paugurs Latgales augstienes Rāznavas paugurainē. Izvietojies Rēzeknes novada Kaunatas pagastā, 700 m uz ziemeļaustrumiem no Lielā Liepukalna Rāznas nacionālā parka teritorijā. Kalna relatīvais augstums ir 89,2 m — pēc relatīvā augstuma augstākais Latvijā. Dzierkaļu kalns ir trīsstūrveidīgas formas izometriskas formas lielpaugurs. Tā garākā, 700—800 m garā, ziemeļrietumu nogāze saposmota ar izliektiem, līdz 28 m augstiem un 150—300 m platiem vaļņiem. Paugura augstākā dienvidaustrumu daļa paceļas 71—86 m virs starppauguru ieplakām. No Lielā Liepukalna atdala 64 m dziļa ieplaka. Pauguru veido zemledus apstākļos sabīdīti un sakrokoti smilts—grants un grants—oļu nogulumi, kā arī morēnas smilšmāls vai mālsmilts. Paugurs apaudzis ar egļu mežu.

2017. gadā atzīts par vienu no simboliem Latvijas dabā — gada ģeovietu.

Atsauces 

Latvijas pauguri
Latgales augstiene
Kaunatas pagasts
Lielais Liepukalns

Lielais Liepukalns () ir 289,8 m augsts paugurs Latgales augstienes Rāznavas paugurainē, Latgales augstākais kalns, 3. augstākais kalns Latvijā. Izvietojies Rēzeknes novada Kaunatas pagastā, 3 km uz ziemeļaustrumiem no Dubuļiem Rāznas nacionālā parka teritorijā. Kopš 1977. gada kompleksais dabas liegums, pēc tam, līdz iekļaušanai nacionālajā parkā — dabas liegums. Kalna relatīvais augstums ir ap 86 m, ap 64 m dziļa ieplaka to šķir no 700 m attālā Dzierkaļu kalna. Apaudzis ar egļu un jauktu koku mežu.

Atsauces

Ārējās saites 
 Uzsākti projekta darbi Lielajā Liepukalnā

Latvijas pauguri
Kaunatas pagasts
Latgales augstiene
Vills Smits

Viljards Kerols "Vills" Smits (; dzimis  Filadelfijā, Pensilvānijas štatā, ASV) ir amerikāņu aktieris, kino producents un popreperis. Viņš ir guvis panākumus mūzikā, TV un kinojomā. V. Smits ir ticis nominēts sešām Zelta globusa balvām un četrām Amerikas Kinoakadēmijas balvām, no kurām pa vienai ieguvis par Ričarda Viljamsa lomu filmā "Uzvarētāju ģimene" (King Richard, 2021). Par šo lomu ieguvis arī BAFTA kino balvu. Smits astoņas reizes nominēts Grammy balvai, ko ieguvis četras reizes.

1980. gados viņš guva slavu kā reperis ar skatuves vārdu The Fresh Prince. 1990. gadā V. Smita popularitāte strauji pieauga pēc filmēšanās seriālā The Fresh Prince of Bel-Air. Seriāls tika translēts sešus gadus līdz 1996. gadam. Pēc tam viņš pievērsās kinoaktiera karjerai, filmējies vairākos "grāvējos". V. Smits kļuva par pirmo aktieri, kurš filmējies pēc kārtas astoņās filmās, kuru ieņēmumi ASV pārsniedza 100 miljonus ASV dolāru. Pavisam 19 fantastikas filmas, kurās ir filmējies V. Smits, ir guvušas lielākus ieņēmumus par 100 miljoniem dolāru.

Pazīstamākās filmas ar V. Smita piedalīšanos ir "Sliktie puiši", "Sliktie puiši 2", "Sliktie puiši uz mūžu", "Neatkarības diena", "Vīri melnā", "Vīri melnā 2", "Es, Robots", "Tiesības uz laimi", "Es esmu leģenda", "Henkoks", "Mežonīgie rietumi", "Valsts ienaidnieks", "Haizivs stāsts", "Hičs", "Septiņas dzīves" un "Aladins".

V. Smits ir izdevis četrus studijas albumus: Big Willie Style (1997), Willennium (1999), Born to Reign (2002) un Lost and Found (2005).

Ārējās saites 

1968. gadā dzimušie
Amerikāņu kinoaktieri
Amerikāņu mūziķi
Kinoakadēmijas balvas ieguvēji aktieri
Zelta globusa balvas ieguvēji
BAFTA kino balvas ieguvēji (cilvēki)
Grammy balvas ieguvēji
Popmūziķi
Pensilvānijā dzimušie
Palikira

Palikira (Palikir) ir Mikronēzijas galvaspilsēta. Par valsts galvaspilsētu tā kļuva 1989. gadā, kad nomainīja iepriekšējo galvaspilsētu, lielāko apdzīvoto vietu Koloniju. Palikirā dzīvo 5771 iedzīvotājs un tā atrodas Ponpei salā.

Ārējās saites 

 American Heritage Dictionary 

Mikronēzija (valsts)
Okeānijas galvaspilsētas
Staņislavs Koņuhovs

Staņislavs Koņuhovs (Станислав Николаевич Конюхов; dzimis , miris ) bija Ukrainas raķešbūves konstruktors, zinātnieks, Ukrainas Varonis. No 1990. gadiem bijis Južnoje konstruktoru biroja galvenais konstruktors un direktors.

Ārējās saites 
 Biogrāfiskie dati peoples.ru lapā 
 Конюхов Станіслав Миколайович 

Ukrainas zinātnieki
Ar Goda ordeni apbalvotie
Ar Draudzības ordeni apbalvotie (Krievija)
Ar Darba Sarkanā Karoga ordeni apbalvotie
PSRS Valsts prēmijas laureāti
Vologdas apgabalā dzimušie
Nani

Luišs Karloss Almeida da Kunja (; dzimis  Prajā, Kaboverdē), labāk pazīstams kā Nani, ir profesionāls portugāļu futbolists, spēlē pussarga pozīcijā, Portugāles futbola izlases dalībnieks. Kopš 2022. gada pārstāv Itālijas A sērijas klubu Venezia.

Nani profesionāļa karjeru uzsāka vietējā Sporting CP klubā, jaunatnes komandai viņš pievienojās 2003. gadā. Kluba lielajā komandā Nani debitēja 2005. gadā. Portugālē viņš pavadīja divas sezonas, šajā laikā tika iegūts Portugāles kauss (2006.—2007. gada sezona). Kopš 2007. gada pārstāvēja Mančestras "United", četras reizes ir triumfējis Premjerlīgā (2007–08, 2008–09, 2010-11, 2012-13), 2007.—2008. gada UEFA Čempionu līgā un 2008. gada FIFA Pasaules kausā klubiem.

Portugāles izlases sastāvā ir spēlējis 2008. gada Eiropas čempionāta finālturnīrā un 2010. gada FIFA Pasaules kausa kvalifikācijas turnīrā.

Sasniegumi 
Sporting

 Taça de Portugal: 2006–07, 2014–15, 2018–19
 Taça da Liga: 2018–19

Manchester United

 Anglijas Premjerlīga: 2007–08, 2008–09, 2010–11, 2012–13
 Anglijas Līgas kauss: 2008–09, 2009–10
 FA Community Shield: 2007, 2008, 2010, 2011
 UEFA Čempionu līga: 2007–08
 FIFA Klubu Pasaules kauss: 2008

Portugāle

 Eiropas čempionāts futbolā: 2016

Individuālie sasniegumi

 Sporting CP gada labākais futbolists: 2015

Atsauces

Ārējās saites 

 Mančestras "United" profils 

1986. gadā dzimušie
Portugāles futbolisti
Portugāles izlases futbolisti
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
2014. gada FIFA Pasaules kausa spēlētāji
2016. gada Eiropas čempionāta futbolā spēlētāji
Sporting CP spēlētāji
Valencia CF spēlētāji
Manchester United F.C. spēlētāji
S.S. Lazio spēlētāji
Stambulas "Fenerbahçe" spēlētāji
Omars Sivori

Enrike Omars Sivori (;  — ) bija Itālijas un Argentīnas futbola uzbrucējs un futbola treneris. Spilgtākais viņa karjeras periods tikai aizvadīts Juventus rindās 1950. gadu beigās un 1960. gadu sākumā. Klubu līmenī spēlējis arī River Plate un Napoli.

Starptautiskā līmenī viņš vispirms spēlēja Argentīnas izlasē, ar ko uzvarēja Copa América turnīrā. Vēlāk viņš spēlēja Itālijas futbola izlases rindās un piedalījās 1962. gada pasaules kausa finālturnīrā. Pēc spēlētāja karjeras beigām viņš vadīja vairākas komandas Argentīnā, ieskaitot nacionālo izlasi.

Sivori futbola talants tika atzīts 1961. gadā, kad viņš saņēma Eiropas gada futbolista titulu. 2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Klubu statistika 

|-
|1954||rowspan="4"|River Plate||rowspan="4"|Primera División||16||8||||||||||16||8
|-
|1955||23||11||||||||||23||11
|-
|1956||23||10||||||||||23||10
|-
|1957||1||0||||||||||1||0

|-
|1957/58||rowspan="8"|Juventus||rowspan="8"|Serie A||32||22||8||9||colspan="2"|-||40||31
|-
|1958/59||24||15||3||5||2||3||29||23
|-
|1959/60||31||27||4||3||0||0||35||30
|-
|1960/61||27||25||1||2||1||1||29||28
|-
|1961/62||25||13||0||0||5||2||30||15
|-
|1962/63||33||16||4||3||1||1||38||20
|-
|1963/64||28||13||2||1||4||0||34||14
|-
|1964/65||15||3||1||1||3||2||19||6
|-
|1965/66||rowspan="4"|Napoli||rowspan="4"|Serie A||33||7||||||||||33||7
|-
|1966/67||20||2||||||||||20||2
|-
|1967/68||7||2||||||||||7||2
|-
|1968/69||3||1||||||||||3||1
63||29||||||||||63||29
278||146||23||24||16||9||317||179
341||175||23||24||16||9||380||208
|}

Atsauces

Ārējās saites 

1935. gadā dzimušie
2005. gadā mirušie
Buenosairesas provincē dzimušie
Argentīnas futbolisti
Argentīnas izlases futbolisti
Argentīnas futbola treneri
Argentīnas futbola izlases treneri
Itālijas futbolisti
Itālijas izlases futbolisti
1962. gada FIFA Pasaules kausa spēlētāji
FIFA 100
Turīnas "Juventus" spēlētāji
SSC Napoli spēlētāji
Zelta bumbas ieguvēji
Fraternitas Rigensis

Fraternitas Rigensis bija Tērbatā dibināta vācbaltiešu studentu korporācija, kas ir darbojusies arī Rīgā.
Tās devīze bija: Leiden oder Triumphieren, Ambos oder Hammer sein. (vācu val.-ciest vai triumfēt, par laktu vai āmuru būt).

Vēsture 
Fraternitas Rigensis dibināta 1823. gadā Tērbatas universitātē, kā rīdzinieku novadniecība (landsmanšafte).
Pēc korporācijas ierosinājuma 1834. gadā tiek izveidots Tērbatas šaržēto konvents, kas kļūst par visu studentu korporāciju jumta organizāciju Tērbatas universitātē.
1855. gadā Krievijas impērijas tautas izglītības ministrs oficiāli atļauj korporācijas darbību.
Tika noslēgti karteļi (draudzības līgumi) ar Tērbatas universitātes vācbaltu korporācijām Estonia, Livonia, Curonia.
1873.gadā tāds pats līgums tiek noslēgts ar visām Rīgas politehnikuma vācbaltu korporācijām.

1921. gadā pārceļas uz Rīgu un tiek reģistrēta pie Latvijas universitātes. Tajā pašā gadā uzņemta Latvijas studentu korporāciju Prezidiju Konventā (P!K!).
1932. gadā, kopā ar pārējām vācbaltu korporācijām, demonstratīvi izstājas no P!K!, protestējot pret prasību turpmāk P!K! sēdēs lietot tikai latviešu valodu.
Tā paša gada jūnijā, pēc LU padomes lēmuma, slēgta kā korporācija.
1935. gadā, pēc statūtu pārreģistrācijas, kļūst par biedrību saglabājot korporācijas iekšējo uzbūvi.
1939. gada novembrī, ar sabiedrisko lietu ministra lēmumu slēgta, visiem biedriem izceļojot uz Vāciju.

Pēc 2. pasaules kara oficāla darbība nav atjaunota. 1959. gadā Fraternitas Rigensis filistri, kopā ar pārējo vācbaltu korporāciju filistriem, piedalās Baltijas tradīciju korporācijas Curonia Goettingensis dibināšanā, kuru vēlāk deklarē par Baltijas korporāciju oficiālo tradīciju turpinātāju.

Biedri 

Lielāko savas pastāvēšanas laiku korporācija ievēroja novadniecības principus un tās rindās tika uzņemti Rīgā dzimuši vācu tautības studenti.
Pazīstamākie biedri: rūpnieks Emīls Hermanis Grevē, politiķis Karls Kēlers, ķīmiķis Nobela prēmijas laureāts Vilhelms Ostvalds, vācu luterāņu draudžu bīskaps Latvijā Pēters Pelhaus, vēsturnieks Karls Širrens, Latvijas jurists un senators Augusts Lēbers.

Izmantotā literatūra 
 V.Ščerbinskis, Uzticīgi Draugam, Rīga, 2010.

Vācbaltieši
Studentu organizācijas
Vācbaltiešu studentu korporācijas
A.C. Cesena

Associazione Calcio Cesena ir Itālijas futbola klubs no Čezēnas, pilsētas Emīlijas-Romanjas reģionā. Pašlaik spēlē Itālijas C sērijā. Klubs dibināts 1940. gadā, pirmoreiz Itālijas futbola čempionāta A sērijā iekļuva 1973. gadā. Kopš tā laika klubs Itālijas augstākajā līgā aizvadījis 13 sezonas, lielāko panākumu sasniedzot 1976. gadā, kad tas ieguva 6. vietu un kvalificējās UEFA kausa izcīņai. Pēdējo reizi A sērijā klubs spēlēja 2014.–2015. gada sezonā, kad ieguva 19. vietu un tika pazemināts uz B sēriju. 

Komandas krāsas ir balta ar melnu. Mājas spēles tā aizvada Dino Manuci stadionā, kura ietilpība ir 23 860 skatītāju vietu.

Sasniegumi 
 B sērija
 Vicečempioni (3): 1972–73, 1980–81, 2009–10
 C sērija / C1 sērija / Lega Pro
 Uzvarētāji (3): 1967–68, 1997–98, 2008–09

Atsauces

Ārējās saites 
 Oficiālā vietne 

Itālijas futbola klubi
Kalnmuiža (Rumbas pagasts)

Kalnmuiža ir apdzīvota vieta Kuldīgas novada Rumbas pagastā. Izvietojusies Ventas labajā krastā pie Kuldīgas pilsētas robežas.

Apdzīvotā vieta izveidojusies pie Kalnmuižas (Amt-Goldingen) muižas centra. 20. gadsimta pirmajā pusē izveidojās par ievērojamu apdzīvoto vietu, kurai 1935. gadā tika piešķirts biezi apdzīvotas vietas (ciema) statuss. Lielākā daļa Kalnmuižas pēc kara tika iekļauta Kuldīgas pilsētas teritorijā (Pārventa).

Atsauces
Tinijs Tompsons

Sesils Ralfs Tinijs Tompsons (; dzimis  Sendonā, Britu Kolumbijā, Kanādā, miris  Kalgari, Albertā, Kanādā) bija profesionāls kanādiešu hokejists, spēlēja vārtsarga pozīcijā. Profesionāļa karjeras laikā (1928–1941) pārstāvēja NHL klubus Bostonas "Bruins" un Detroitas "Red Wings".

T. Tompsons ir 1928.—1929. gada NHL sezonas (viņa debijas sezona) Stenlija kausa ieguvējs "Bruins" sastāvā. Viņš ir četrkārtējs Vezinas balvas ieguvējs (1930, 1933, 1936, 1938). Bostonas "Bruins" sastāvā viņš spēlēja līdz 1938.—1939. gada sezonas sākumam, pēc tam aizvadīja atlikušo sezonas daļu un vēl vienu pilnu sezonu aizvadīja Detroitas "Red Wings" sastāvā. Karjeras laikā atvairīja 81 soda metienu, kas ir sestais augstākais rādītājs starp vārtsargiem līgas vēsturē.

Pēc hokejista karjeras beigām viņš trenēja vairākas zemāko līgu komandas, pēc tam aizgāja no profesionālā sporta.

Ārējās saites 
 The Internet Hockey Database profils 
 NHl profils 

1903. gadā dzimušie
1981. gadā mirušie
Kanādas hokejisti
Bostonas "Bruins" spēlētāji
Detroitas "Red Wings" spēlētāji
Stenlija kausa ieguvēji
Hokeja slavas zālē uzņemtie
Alesandro Volta

Alesandro Džuzepe Antonio Anastazio Volta (, dzimis , miris ) bija itāļu fiziķis, kas kļuva slavens ar to, ka 1800. gadā izveidoja galvanisko jeb Voltas bateriju. Tā bija pirmā ierīce, ar kuru varēja iegūt pastāvīgu elektrisko strāvu. 1778. gadā Volta bija arī pirmais, kas atklāja un izolēja metāna gāzi (CH4). 1801. gadā Alesandro Volta nodemonstrēja viņa izgudroto bateriju Napoleonam Bonapartam, kuram patika izgudrojums. Par to Napoleons piešķīra Voltam Lombardijas karalistes grāfa un senatora titulu.

Volta ir dzimis Komo pilsētā, Lombardijas hercogistē. 1774. gadā viņš kļuva par Komo Karaliskās skolas fizikas profesoru, bet 1779. gadā sāka strādāt Pāvijas universitātē. 1815. gadā Austrijas imperators iecēla Voltu par Padujas universitātes filozofijas fakultātes vadītāju.

1881. gadā Alesandro Voltas vārdā tika nosaukta elektriskā sprieguma mērvienība volts.

Atsauces

Ārējās saites 

1745. gadā dzimušie
1827. gadā mirušie
Itāliešu fiziķi
Itālijas izgudrotāji
Itālijas ķīmiķi
Volta

Volta var būt:

 Volta — upe Ganā;
 Alesandro Volta — itāļu fiziķis.

Skatīt arī 
 Volts

Uzvārdi
Smiltiņu kalns

Smiltiņu kalns (arī Ķīķeru kalns) ir 153,4 m augsts paugurs Austrumkursas augstienes Saldus paugurainē. Izvietojies Tukuma novada Zantes pagastā, 1,5 km uz ziemeļiem no Zantes. Kalna relatīvais augstums ir ap 15—25 m, gar tā virsotni iet autoceļš P109 Saldus—Kandava, sadalot pauguru divās daļās. Smiltiņu kalnā veikta intensīva grants ieguve; lielākā daļa paugura norakta. 1983.—1987. gados rekultivēto karjeru vietā iestādīts priežu mežs, ierīkota dabas taka.

Atsauces 

Latvijas pauguri
Zantes pagasts
Austrumkursas augstiene
Helina

Helina (, izrunā: ) ir pilsēta Amerikas Savienotajās Valstīs, Montānas štata administratīvais centrs. Pilsēta atrodas netālu no Misūri upes, Amerikas kontinentālās ūdensšķirtnes pakājē, aptuveni 1205 metrus virs jūras līmeņa, Priklipēras ielejā (Prickly Pear Valley).

Eiropieši pirmo reizi šajā reģionā nokļuva 1805. gadā, kad teritoriju šķērsoja Merivezera Luisa (Meriwether Lewis) un Viljama Klarka (William Clark) vadītā ekspedīcija. 1864. gadā pilsētas teritorijā tika atrasts zelts un šeit izveidojās apmetne. Pilsētas tiesības Helinai tika piešķirtas . 1875. gadā Helina kļuva par teritorijas administratīvo centru, bet par Montānas štata administratīvo centru tā kļuva 1889. gadā. Ap 1893. gadu zelta drudzis beidzās, bet pilsēta nepanīka, jo tika izbūvēts Kanjonferi aizsprosts uz Misūri upes. Pirmā pasaules kara laikā kara vajadzībām Helinas apkārtnē tika iegūti arī citi metāli (sudrabs, svins). Pilsētas tuvumā ieguva arī dabasgāzi.

Papildus tam, ka Helina kalpo kā štata administratīvais centrs, tā ir arī štata lauksaimniecības un lopkopības centrs, kā arī pilsētā ir attīstīta vieglā rūpniecība. Pilsētā atrodas Helinas nacionālā meža galvenā mītne, kas pilsētai sniedz lielāko daļu no tūrisma ienākumiem. Helinas austrumos atrodas svina un cinka kausētava un pārstrādes rūpnīca. No augstākās izglītības iestādēm Helinā atrodas Kerolas koledža (Carroll College). Ir arī Montānas vēstures biedrība (Montana Historical Society).

Ārējās saites 

Montānas pilsētas
ASV štatu administratīvie centri
Stāmeriena

Stāmeriena ir apdzīvota vieta Gulbenes novada Stāmerienas pagastā. Izvietojusies ziemeļos no Stāmerienas ezera Ludzupītes krastos pie Gulbenes—Alūksnes šaursliežu dzelzceļa (stacija Stāmeriene) 3,5 km no pagasta centra Vecstāmerienas, 16 km no novada centra Gulbenes un 200 km no Rīgas.

Apdzīvotā vieta (agrāk Vārgaļi) izveidojusies pēc dzelzceļa līnijas atvēršanas, kad 1907. gadā uz Rūdinu dzirnavu zemes iemērīti apbūves gabali. Stāmerienas centrs izveidojies 1920. un 30. gados. 1925. gadā Stāmerienai piešķīra ciema statusu. 1935. gadā Stāmerienā bija 43 dzīvojamās mājas un 181 iedzīvotājs, 1989. gadā — 186 iedzīvotāji. Stāmerienā ir pamatskola, doktorāts, pasts.

Atsauces

Skatīt arī 
 Stāmerienas sagša

Stāmerienas pagasts
Gulbenes novada ciemi
Latvijas ciemi
Ēriks Saāde

Ēriks Saāde (, Īrik Saʿāda, Eric Khaled Saade, izrunā: ; dzimis  Helsinburgā, Zviedrijā) ir zviedru popdziedātājs un bērnu televīzijas raidījumu vadītājs. Divus gadus viņš darbojās puišu grupā What's Up!, taču 2009. gada februārī pameta grupu un uzsāka solokarjeru.

Biogrāfija 
Bērnībā nodarbojies ar futbolu. 13 gadu vecumā sācis sacerēt dziesmas, taču nopietni pievērsās mūziķa karjerai 15 gadu vecumā, kad parakstīja pirmo līgumu ar mūzikas ierakstu kompāniju. Viņš ir svinējis uzvaru zviedru mūzikas konkursā Joker. Piedalījās Melodifestivalen 2010 ar dziesmu Manboy, taču finālā ieņēma 3. vietu. Pēc gada svinēja uzvaru šajā konkursā ar dziesmu Popular.

2010. gada 19. maijā izdeva savu debijas studijas albumu Masquerade.

2011. gada maijā viņš pārstāvēja Zviedriju 2011. gada Eirovīzijā ar dziesmu Popular. Otrajā pusfinālā viņš ieņēma 1. vietu ar 155 punktiem, taču finālā tika iegūta 3. vieta ar 185 punktiem.

2011. gada jūnijā izdeva otro albumu Saade Vol. 1. Arī izdeva albumu Saade Vol. 2 2011. gada novembrī.

Diskogrāfija 
Studijas albumi
 Masquerade (2010)
 Saade Vol. 1 (2011)
 Saade Vol. 2 (2011)

Atsauces

Ārējās saites 

  
 

1990. gadā dzimušie
Zviedrijas mūziķi
Zviedru dziedātāji
2011. gada Eirovīzijas dziesmu konkursa dalībnieki
Skones lēnē dzimušie
3233 Krišbarons

3233 Krišbarons ir galvenās asteroīdu joslas asteroīds ar apriņķojuma periodu 1213,5699777 dienas (3,32 gadi). To atklāja Nikolajs Černihs () 1977. gada 9. septembrī Krimas Astronomiskajā observatorijā.

Asteroīds nosaukts par godu latviešu folkloristam Krišjānim Baronam.

Asteroīdi
Krišjānis Barons
Asteroīdi, kuru nosaukums saistīts ar Latviju
1985.—1986. gada NBA sezona

Nacionālās basketbola asociācijas 1985.—1986. gada sezona bija 40. NBA sezona. Šajā sezonā piedalījās 23 komandas (visas no ASV).

Par NBA čempioniem kļuva Bostonas "Celtics" spēlētāji, kas sešu spēļu finālsērijā pieveica Hjūstonas "Rockets" ar 4—2. Finālsērija ilga no  līdz . Par regulārās sezonas vērtīgāko spēlētāju tika atzīts Lerijs Bērds ("Celtics"), savukārt Dominiks Vilkinss ("Hawks") bija sezonas rezultatīvākais spēlētājs. Finālsērijā par vērtīgāko spēlētāju atzina čempionvienības dalībnieku Leriju Bērdu.

1985. gada NBA drafts notika , tajā Ņujorkas "Knicks" ar pirmo numuru izvēlējās Patriku Īvingu. 36. NBA Visu zvaigžņu spēle notika Reunion Arena Dalasā. Tajā Austrumu komanda uzvarēja Rietumus ar 139–132. Par spēles vērtīgāko spēlētāju tika atzīts Detroitas "Pistons" spēlētājs Jesaja Tomass.

Regulārā sezona 

Austrumu konference

Rietumu konference

Pa konferencēm 

Piezīmes
 z – Ieguva mājas spēļu priekšrocības visām izslēgšanas spēlēm.
 c – Ieguva mājas spēļu priekšrocības konferences izslēgšanas spēlēm.
 y – Ieguva divīzijas titulu.
 x – Iekļuva izslēgšanas spēlēs.

Izslēgšanas spēles 
Piezīmes:
 Treknraksts = komanda uzvar kārtā

Apbalvojumi 
 Sezonas MVP: Lerijs Bērds, Bostonas "Celtics"
 Labākais spēlētājs aizsardzībā: Elvins Robertsons, Sanantonio "Spurs"
 Labākais debitants: Patriks Īvings, Ņujorkas "Knicks"
 Labākais rezervists: Bils Voltons, Bostonas "Celtics"
 Progresējušākais spēlētājs: Elvins Robertsons, Sanantonio "Spurs"
 Labākais treneris: Maiks Fratello, Atlantas "Hawks"

Ārējās saites 
 Oficiālā NBA mājaslapa 
 Basketball Reference profils  

NBA sezonas
1985. gads sportā
1986. gads sportā
Romeo un Džuljeta

"Romeo un Džuljeta" () ir angļu dramaturga Viljama Šekspīra traģēdija."Romeo un Džuljeta" ir viena no pazīstamākajām V. Šekspīra lugām un viņa pirmā traģēdija. Lugas notikumi risinās Itālijas pilsētās Veronā un Mantujā 15. gadsimtā. Tā stāsta par diviem mīlētājiem, kuri nāk no savstarpēji naidīgām dzimtām Monteki un Kapuleti. Pēc abu mīlētāju nāves naids ģimeņu starpā beidzas.

Lugas sižets ir balstīts uz senu itāļu leģendu. Tās sacerēšanas laiks nav precīzi zināms, taču, spriežot pēc lugas notikumiem un citiem avotiem, luga, iespējams, ir sarakstīta starp 1591. un 1595. gadu. Luga "Romeo un Džuljeta" pirmo reizi tika publicēta 1597. gadā.

Darba sižets vairākas reizes ir ticis izmantots filmās, mūziklos, operās, izrādēs. 20. gadsimtā ir iznākušas divas uz lugas notikumiem balstītas filmas (1936. gadā un 1996. gadā "Romeo + Džuljeta"), kā arī 1950. gadu mūzikls "Vestsaidas stāsts" (West Side Story).

Lugas tēli 

 Princis Eskaluss — Veronas princis.
 Grāfs Pariss — Eskalusa radinieks, kurš vēlas apprecēt Džuljetu.
 Merkucio — Eskalusa radinieks, Romeo draugs.
 Mūks Lorenco — franciskāņu mūks, Romeo uzticības persona.
Kapuleti dzimta
 Kapuleti — Kapuleti dzimtas tēvs.
 Kapuleti sieva — Kapuleti dzimtas māte.
 Džuljeta Kapuleti — Kapuleti meita, galvenā lugas varone.
 Tibalts — Džuljetas brālēns un Kapuleti sievas brāļadēls
 Aukle Andželika — Džuljetas privātā pavadone un uzticības persona.
 Pīters, Sempsons un Gregorijs — Kapuleti kalpi.

Monteki dzimta
 Monteki — Monteki dzimtas tēvs.
 Monteki sieva — Monteki dzimtas māte.
 Romeo Monteki — Monteki dēls, galvenais lugas varonis.
 Benvolio — Romeo brālēns un labākais draugs.
 Ābrams un Baltazars — Monteki kalpi.

Ārējās saites 

 Lugas teksts 

Šekspīra traģēdijas
Čertoks

Čertoks (arī Velnezers, Čortoks; ) ir sufozijas ezers Krāslavas novada Šķeltovas pagastā. Izvietojies starp Jazinka ezeru un autoceļu P62 3 km uz ziemeļrietumiem no Grāveriem. Ezers atrodas piltuvveida ieplakā, krasti stāvi, vietām lēzeni. Ezera caurredzamība tā vidu ir apmēram 8 metri. Tajā neietek un neiztek neviena upe vai avots. Kopš 1977. gada ezers ar apkārtējo ainavu ir dabas liegums. Populārs tūrisma objekts. Ezerā peldēties ir aizliegts, lai saglabātu unikālo dzidrūdens vidi. Čertoka ūdenī nav liela ūdensdzīvnieku un ūdensaugu daudzveidība.

Atsauces 

Aglonas novada ezeri
Šķeltovas pagasts
Latvijas dzidrūdens ezeri
Latgales ezeri
Latvijas ezeri
Gliese 581

Gliese 581 ir sarkanais punduris, kas atrodas 20,3 gaismas gadu attālumā no Zemes Svaru zvaigznājā. Tās masa ir aptuveni trešdaļa no Saules masas, un tā ir 89. vistuvāk zināmā zvaigzne ar citplanētām Saules sistēmai. Novērojumi liecina, ka zvaigznei ir vismaz četras, un iespējams pat 6 planētas. Zīmīgi, ka uz neapstiprinātās planētas Gliese 581 g temperatūra varētu būt tuvu istabas temperatūrai, ja vien tās atmosfēra būs pieskaņota cilvēka dzīvībai, bet apakšā varam redzēt planētu tabulu ar visiem tās parametriem.

Zvaigznes sistēma vispirms ieguva uzmanību pēc tam, kad tika atklāta Gliese 581 c, pirmā planēta ar mazu masu, un secināts, ka sistēmā varētu būt apdzīvojama planēta. Kopš tā laika ir pierādīts, ka saskaņā ar zināmajiem Zemes klimata modeļiem, Gliese 581 c varētu būt pārāk karsta, lai uz tās varētu pastāvēt dzīvība un dzīvībai par karstām ir arī "b" un "e" planētas. Pēc tam atklāja planētu Gliese 581 d, uz kuras dzīvība var būt tikai pateicoties spēcīgam siltumnīcas efektam. 2010. gada septembrī tika atklāta Gliese 581 g, kas riņķo starp c un d, un tika secināts, ka tā ir planēta ar vislielāko varbūtību, ka uz tās varētu būt dzīvība. Tomēr tās pastāvēšana vēlāk tika apšaubīta.

Zvaigznes rādiuss ir 0,29 RSUN un tās temperatūra ir 3480 K (3207 °C), tāpēc zvaigzne izstaro gaismu, kuras spektrālais sastāvs ir starp kvēlspuldzi un Sauli.

Zvaigznes ar citplanētām
Svari (zvaigznājs)
Sarkanie punduri
Morāvija

Morāvija (, ) ir vēsturisks reģions Centrāleiropā, mūsdienu Čehijas austrumos. Morāvijas rietumos atrodas Bohēmija, austrumos — Slovākija, ziemeļos — Silēzija, bet dienvidos — Lejasaustrija. Lielākā pilsēta reģionā ir Brno, kas savulaik bija reģiona galvaspilsēta. Kopš 11. gadsimta tā bija iekļauta Bohēmijas sastāvā, 1848. gadā bija Austroungārijas province, 1918. gadā — daļa no Čehoslovākijas, bet kopš 1993. gadā — daļa no Čehijas.

Vēsture 
Senatnē Morāviju apdzīvoja ķeltu un ģermāņu ciltis. 6. un 7. gadsimtā teritorijā dominēja avāri, bet 8. gadsimtā ienāca slāvu ciltis. Slāvi, kuri paši sevi dēvēja par morāviešiem (no Morāvas upes nosaukuma), izveidoja valsti, par kuras pirmo valdnieku 830. gadā kļuva Mojmirs I (Mojmír I). Mojmira pēcteči Rostislavs (valdīja no 846. līdz 870. gadam) un viņa brāļa dēls Svjatopolks I (valdīja no 870. līdz 894. gadam) pakļāva teritorijas Bohēmijā, Silēzijā un mūsdienu Ungārijas rietumos, izveidojot Lielmorāvijas valsti. Rostislavs 863. gadā uz Morāviju uzaicināja bizantiešu misionārus Kirilu un Metodiju, lai tie varētu izplatīt kristietību, balstoties uz reliģisko tekstu slāvu tulkojumiem. Pēc Svjatopolka nāves 894. gadā Lielmorāvijas teritorija nonāca austrumfranku ietekmē, līdz 906. gadā valsti sagrāva maģāru (ungāru) uzbrukumi.

Par Lielmorāvijas teritorijām cīnījās Bohēmija, Polija un Ungārija. 1029. gadā Morāvija kā atsevišķs novads tika pievienota Bohēmijas karalistei, kuras pēc tam allaž ir bijušas saistītas. 1526. gadā Morāvija, Bohēmija un Silēzija nonāca Ferdinanda I Hābsburga pārvaldībā, kas vēlāk kļuva par Svētās Romas impērijas valdnieku.

Atsauces

Skatīt arī 
 Morāviešu valoda

Ārējās saites 

 
Čehijas vēsturiskie reģioni
Emils Heskijs

Emils Heskijs (; dzimis  Lesterā, Anglijā) ir bijušais angļu futbolists, spēlē uzbrucēja pozīcijā, bijis Anglijas futbola izlases dalībnieks.

Karjeru uzsāka dzimtās pilsētas klubā Leicester City 1995. gadā. 2000. gadā viņu par 11 miljoniem sterliņu mārciņu aizmainīja uz Liverpool vienību. Šī kluba sastāvā viņš izcīnīja vairākas uzvaras, tai skaitā 2001. gada FA kausā. Pēc tam 2004. gadā viņu aizmainīja uz Birmingham City, 2006. gadā — Wigan Athletic—, taču kopš 2009. gadā E. Heskijs pārstāv Aston Villa klubu.

Anglijas izlases sastāvā futbolists debitēja 1999. gadā spēlē pret Ungārijas izlasi. Kopumā piedalījies 62 spēlēs, kurās guvis septiņus vārtus. Izlases sastāvā piedalījies 2000., 2004. un 2008. gada Eiropas čempionātos, kā arī 2002. un 2010. gada FIFA Pasaules kausa finālturnīros. Pēc starta 2010. gada Pasaules kausā E. Heskijs izlēma beigt izlases karjeru.

Sasniegumi 
Leicester City

 Anglijas Līgas kauss: 1996–97, 1999–2000

Liverpool

 FA kauss: 2000–01
 Anglijas Līgas kauss: 2000–01, 2002–03
 FA Charity Shield: 2001
 UEFA kauss: 2000–01
 UEFA Superkauss: 2001

Individuālie sasniegumi

 Birmingham City sezonas labākais spēlētājs: 2004–05

Atsauces

Ārējās saites 

1978. gadā dzimušie
Lesteršīrā dzimušie
Anglijas futbolisti
Anglijas izlases futbolisti
2002. gada FIFA Pasaules kausa spēlētāji
2010. gada FIFA Pasaules kausa spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
Leicester City F.C. spēlētāji
Liverpool FC spēlētāji
Birmingham City F.C. spēlētāji
Wigan Athletic F.C. spēlētāji
Aston Villa F.C. spēlētāji
Džons Terijs

Džons Džordžs Terijs (; dzimis ) ir bijušais angļu futbolists, spēlēja centra aizsarga pozīcijā. Pašlaik (2021. gadā) Terijs ir Anglijas Premjerlīgas kluba Aston Villa trenera asistents.

Biogrāfija 
Karjeru uzsācis 1998. gadā Chelsea vienībā, 2000. gadā tika izīrēts Nottingham Forest klubam. Viņš ir visu laiku veiksmīgākais Chelsea vienības kapteinis. Kopš 2004. gada, kamēr viņš ir kapteinis, klubs ir izcīnījis trīs Premjerlīgas čempionu titulus (2004–05, 2005–06, 2009–10), trīs FA kausus (2007, 2009, 2010), vēl 2000. gadā klubs izcīnīja šo balvu ar Dž. Teriju sastāvā, taču tajā laikā viņš nebija kluba kapteinis, kā arī divus Līgas kausus. Dž. Terijs ir viens no pieciem visvairāk spēles Chelsea sastāvā aizvadījušajiem spēlētājiem (vairāk nekā 450 spēles).

2007. gadā viņš kļuva par pirmo FA kausa izcīņas čempionu, kura finālspēle tikusi aizvadīta jaunajā Vemblija stadionā, kā arī viņš kļuva par pirmo vārtu autoru Anglijas izlases sastāvā Vemblija stadionā. Viņš guva vārtus pret Brazīlijas izlasi.

Anglijas izlases sastāvā futbolists debitēja 2003. gadā. Laika posmā no 2006. līdz 2010. gadam un no 2011. gada marta līdz 2012. gada februārim viņš bija izlases kapteinis. Izlases sastāvā piedalījies 2004 un 2012. gada Eiropas čempionātā, kā arī 2006. un 2010. gada FIFA Pasaules kausa finālturnīrā.

Sasniegumi 
Chelsea

 Anglijas Premjerlīga: 2004–05, 2005–06, 2009–10, 2014–15, 2016–17
 FA kauss: 1999–2000, 2006–07, 2008–09, 2009–10, 2011–12
 Anglijas Līgas kauss: 2004–05, 2006–07, 2014–15
 FA Community Shield: 2005, 2009
 UEFA Čempionu līga: 2011–12
 UEFA Eiropas līga: 2012–13

Individuālie sasniegumi

 Chelsea gada labākais spēlētājs: 2000–01, 2005–06
 FIFA Pasaules kausa simboliskā izlase: 2006

Atsauces

Ārējās saites 

1980. gadā dzimušie
Londonā dzimušie
Anglijas futbolisti
Anglijas izlases futbolisti
Anglijas futbola treneri
2006. gada FIFA Pasaules kausa spēlētāji
2010. gada FIFA Pasaules kausa spēlētāji
2004. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
Chelsea F.C. spēlētāji
Nottingham Forest F.C. spēlētāji
Aston Villa F.C. spēlētāji
West Ham United F.C. spēlētāji
Orlando Blūms

Orlando Džonatans Blenšards Blūms (; dzimis  Kenterberijā, Kentā, Anglijā) ir angļu aktieris. Viņš ir vislabāk pazīstams ar lomām "Gredzena pavēlnieka" un "Karību jūras pirātu" filmu triloģijās. Pēc dalības šo filmu sēriju pirmajās daļās viņš ir ticis aicināts attēlot galvenās lomas vairākās Holivudas filmās, tai skaitā "Elizabettauna" (2005) un "Debesu valstība" (Kingdom of Heaven; 2005). Vēl ir filmējies filmā "Ņujorka, es tevi mīlu!" (New York, I Love You; 2009). O. Blūms teātra aktiera karjeru uzsāka ar lomu izrādē In Celebration, kas tika izrādīta 2007. gadā Londonā. 2009. gada 12. oktobrī viņš tika nosaukts par UNESCO Labas gribas vēstnieku.

Ārējās saites 

1977. gadā dzimušie
Kentā dzimušie
Britu kinoaktieri
Eiropas Kino balvas ieguvēji
Lielais Kumpinišku ezers

Lielais Kumpinišku ezers (arī Svilišku ezers; ) ir ezers uz Latvijas un Lietuvas robežas. Izvietojies Augšzemes augstienes Ilūkstes paugurainē Augšzemes aizsargājamajā ainavu apvidū Augšdaugavas novada Medumu pagastā un Lietuvas Zarasu rajonā. No kopējās platības 87,9 ha Latvijas teritorijā 42,5 ha. Ezeram līčaina ezerdobe; divas izvirzītas pussalas ar iežmaugu sadala ezeru divās daļās. Krasti lēzeni, slīpi; dibens dūņains. Ietek 6 grāvji un strauti; notece caur Mazo Kumpinišku ezeru uz Ilgas upīti un tālāk uz Smelines ezeru. Ezerā 7 salas ar kopējo platību 2,6 ha. Makrofīti: niedres, meldri, velnarutki, vilkvālītes, ūdensrozes, lēpes, glīvenes. Mīt karūsa, līnis, līdaka, asaris, rauda, kā arī plaudis. Krastos apdzīvotās vietas Kumpiniški (Latvijā) un Tabara (Lietuvā).

Atsauces 

Augšdaugavas novada ezeri
Lietuvas ezeri
Medumu pagasts
Daugavpils novada ezeri
Givati Brigāde

Givati brigāde () — Izraēlas kājnieku brigāde. Brigāde tika izveidota 1948. gadā Izraēlas dienvidos. Givati brigāde ir Izraēlas Aizsardzības armijas apakšvienība, pakļauta Dienvidu kara apriņķim.

Struktūra 
 424. "שקד"/"Shaked"/"Mandele" kājnieku bataljons
 432. "צבר"/"Tzabar"/"Kaktuss" kājnieku bataljons
 435. "רותם"/"Rotem"/"Irbulene" kājnieku bataljons
 846. "Shualey Shimshon"/"Samsona lapsas" speciālo operāciju spēku brigāde
 "Dekel"/"Palma" prettanku rota
 "Dolev"/"Platāna" inženieru rota
 "Shualey Shimshon"/"Samsona lapsas" izlūkrota
 "Maor" sakaru rota

Vēsture 
Givati brigāde tika izveidota 1947. gadā un par tās komandieri tika iecelts Šimons Avidans. Brigāde Izraēlas neatkarības kara laikā bija atbildīga par centrālo valsts reģionu, kur tā piedalījās vairākās operācijās. Tuvojoties kara otrajai pusei, Givati brigāde tika pārvietota uz valsts dienvidiem, kur tā darbojās galvenokārt Gederas un Gan Javne apkaimē. Viens bataljons karoja Jeruzalemes frontē, piedaloties Operācijā Nahšon un Kaujā par Latrunu.
Kad Izraēla deklarēja neatkarību, Givati brigāde sastāvēja no 5 bataljoniem, ar komandieriem: Jehudu Vallaču (51. bataljons), Jākovu Perriju (52. bataljons), Jitžaku Pundaku (53. bataljons), Tzvi Tzuru (54. bataljons) un Eitanu Livni (57. bataljons). 57. bataljons tika dibināts 1948. gada 30. maijā no Irgunas veterāniem, gatavojoties operācijai Filistija. Brigāde tika pārveidota par rezerves brigādi 1956. gadā.

Izraēlas armijas vienības
Korijs Perijs

Korijs Perijs (; dzimis ) ir profesionāls kanādiešu hokejists, spēlē labās malas uzbrucēja pozīcijā, Kanādas hokeja izlases dalībnieks. Pašlaik (2021) pārstāv NHL klubu Tampabejas "Lightning". Perijs ir arī neformālā Trīs zeltu kluba biedrs.

Spēlētāja karjera 
2003. gada NHL draftā "Mighty Ducks" Periju izraudzījās ar kopējo 28. kārtas numuru. Pirms karjeras NHL, viņš pārstāvēja Londonas "Knights" OHL līgā. "Knights" sastāvā viņš aizvadīja labu karjeru, bija viens no komandas līderiem. 2004.—2005. gada sezonā viņa pārstāvētais klubs kļuva par līgas čempioniem.

NHL viņš debitēja 2005.—2006. gada sezonā. Jau nākamajā sezonā izcīnīja Stenlija kausu. Divas reizes piedalījies NHL Visu zvaigžņu spēlē (2008, 2011). 2010.—2011. gada NHL sezonā K. Perijs bija viens no regulārās sezonas rezultatīvākajiem spēlētājiem, kā arī sezonā visvairāk vārtus guvušais spēlētājs, par ko saņēma Morisa Rišāra balvu. Sākot ar 2013. gadu Perijs pilda "Ducks" kapteiņa palīga funkcijas. 2019. gadā Perijs kā brīvais aģents pārgāja uz Dalasas "Stars", taču gadu vēlāk pievienojās Monreālas "Canadiens".

Kanādas hokeja izlases rindās kļuvis par 2010. un 2014. gada Olimpisko čempionu, kā arī triumfēja 2005. gada Pasaules U20 čempionātā.

Ārējās saites 

 The Internet Hockey Database profils 

1985. gadā dzimušie
Kanādas hokejisti
Anahaimas "Ducks" spēlētāji
Dalasas "Stars" spēlētāji
Monreālas "Canadiens" spēlētāji
Stenlija kausa ieguvēji
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Olimpiskās zelta medaļas ieguvēji
NHL drafta pirmās kārtas izvēles
Anahaimas "Mighty Ducks" spēlētāji
Tampabejas "Lightning" spēlētāji
Ontārio dzimušie
Perijs

Perijs var būt:

 Korijs Perijs (Corey Perry; 1985) — kanādiešu hokejists;
 Metjū Perijs (Matthew Perry; 1969) — kanādiešu―amerikāņu aktieris;
 Riks Perijs (Rick Perry; 1950) — amerikāņu politiķis;
 Tailers Perijs (Tyler Perry; 1969) — amerikāņu aktieris, režisors, producents un scenārists;
 Viljams Perijs (William Parry; 1790—1855) — britu flotes virsnieks, hidrogrāfs un polārpētnieks.

Uzvārdi
Raitis Sinkēvičs

Raitis Sinkēvičs (dzimis  Jelgavā) ir latviešu ekonomists un bijušais profesionālais bokseris.

Biogrāfija

Vecuma grupa līdz 16 gadiem  

Ar boksu R. Sinkēvičs sāka nodarboties 14 gadu vecumā boksa klubā "Madara" Jelgavā. 2006. gadā piedalījies 2006. gada Pasaules U-17 kadetu čempionātā Stambulā, Turcijā, kur svara kategorijā līdz 57 kg ieņēma 5. vietu.

Vecuma grupa līdz 18 gadiem   
2007. gada Latvijas čempionātā R. Sinkēvičs debijā junioru grupā ieņēma 2. vietu, bet jau pēc gada, kad divu vasaru laikā pieņēmās svarā par 17 kilogramiem, ieguva savu pirmo titulu karjerā, uzvarot Latvijas junioru čempionātu svara kategorijā līdz 75 kg. 2007. gadā piedalījās pieaugušo prestižajā Gee Bee turnīrā Helsinkos, Somijā, iegūstot bronzas godalgu, pusfinālā zaudējot 2004. gada Atēnu Olimpisko spēļu piektās vietas ieguvējam alžīrietim Nabli Kasselu. Tajā pašā gadā Eiropas junioru čempionātā Somborā, Serbijā, R. Sinkēvičs ieņēma 9. vietu. 2008. gadā startēja 2. Latvijas olimpiādē, iegūstot sudraba godalgu.

Pieaugušo vecuma grupa (elite)  

2009. gada martā Jelgavā, uzvarot Latvijas čempionātā pieaugušo grupā, kļuva par otro "Madaras" bokseri, kam ir izdevies iegūt valsts titulu pieaugušo grupā. 2010. gada Latvijas čempionātā sasniedzis pusfinālu, taču pusfināla pēc mediķu slēdziena tika konstatēts rokas lūzums, kas liedza viņam pabeigt cīņu līdz galam, tādējādi ieņemot 3. vietu. 2011. gada Latvijas čempionātā izcīnījis 2. vietu. Nedēļu pēc čempionāta Latvijas Boksa federācija Raiti izsauca uz ikgadējo starptautisko Gee Bee turnīru, kurā R. Sinkēvičs debitēja jau 2008. gadā. R.Sinkēvičam pusfinālā pretī bija jāstājas ar 2008. gada Pekinas olimpisko spēļu sudraba medaļas ieguvēju Kenetu Eganu. 2013. gada 1. vieta Latvijas čempionātā 91 kg svara kategorijā.

Personīgā dzīve  

Augstāko izglītību ekonomikā ieguvis Baltijas Starptautiskajā akadēmijā. Kopš 2010. gada ir attiecībās ar Latvijas Republikas pilsoni Ilonu un 2020. gada jūlijā kļuvis par tēvu kopīgai meitai.

Sasniegumi

Atsauces

Ārējās saites 
 https://www.voc.lv/2016/07/05/latvijas-iv-olimpiades-dalibnieki-sadalijusi-medalas/

1990. gadā dzimušie
Jelgavā dzimušie
Latvijas bokseri